**УСЛОВИ ЗА УЧЕШЋЕ НА ТАКМИЧЕЊУ СТУДЕНАТА** **ПРАВНИХ ФАКУЛТЕТА ИЗ ПОЗНАВАЊА ПРАВНЕ ТЕРМИНОЛОГИЈЕ НА ЕНГЛЕСКОМ ЈЕЗИКУ И ПРАВА ЕВРОПСКЕ УНИЈЕ**

* Право учешћа имају сви студенти који студирају на неком од правних факултета у Босни и Херцеговини.
* Само благовремено пристигле пријаве биће регистроване.
* Пријавом на онлајн такмичење учесници дају своју сагласност да Дирекција за европске интеграције обрађује њихове личне податке, фотографију и изјаву у сврху реализације онлајн такмичења студената правних факултета из познавања правне терминологије на енглеском језику и права Европске уније и користи у сврху промоције.
* Сви учесници овог Јавног позива, запосленици Дирекције за европске интеграције укључени у његову реализацију, као и сви други који су пословно везани за реализацију Јавног позива, обавезни су да чувају тајност свих података и информација везаних за овај Јавни позив, без потписивања посебне изјаве о томе.
* Запосленици Дирекције за европске интеграције и чланови њихових ужих породица немају право учествовања.
* Онлајн такмичење ће бити одржано 19.9.2022. у 12:00 часова, а резултати ће бити објављени 21.09.2022. на веб страници и друштвеним мрежама Дирекције.
* Одмах по објави резултата, а најкасније до 23.9. 2022. у 17:00 часова, добитници награда дужни су да Дирекцији за европске интеграције на адресу prevodi@dei.gov.ba доставе електронску копију прве двије странице индекса као доказ да су студенти једног од правних факултета у Босни и Херцеговини.

* Награде побједницима биће уручене у просторијама Дирекције за европске интеграције или достављене брзом поштом.

Све додатне информације учесници у Јавном позиву могу добити путем имејла: prevodi@dei.gov.ba.

**ИНСТРУКЦИЈЕ ЗА УЧЕШЋЕ НА ТАКМИЧЕЊУ СТУДЕНАТА ПРАВНИХ ФАКУЛТЕТА ИЗ ПОЗНАВАЊА ПРАВНЕ ТЕРМИНОЛОГИЈЕ НА ЕНГЛЕСКОМ ЈЕЗИКУ И ПРАВА ЕВРОПСКЕ УНИЈЕ**

**Молимо вас да пажљиво прочитате и слиједите инструкције за учешће на такмичењу!**

* Сат времена прије почетка такмичења у понедјељак, 19.9.2022., сви регистровани учесници ће добити на имејл-адресу назначену у пријавном обрасцу линк путем којег ће приступити онлајн апликацији за такмичење.
* Такмичење ће бити одржано у понедјељак, 19.9.2022., путем онлајн апликације која ће бити отворена један час (60 минута) за унос одговора. Тестирање ће почети тачно у **12:00** и трајаће до **13:00 часова, а линк неће бити доступан прије и послије наведеног термина.**
* На уређају морате имати инсталиран *Google Chrome* или *Mozila Firefox* *browser* који подржавају наведену онлајн апликацију.
* На првој страници онлајн апликације обавезно упишите своју имјел- адресу.
* Не морате одговорити на сва питања да бисте завршили такмичење. Неодговорена питања не носе негативне бодове.
* Тест завршавате кликом на поље SUBMIT/ПОДНЕСИ.

**СРЕЋНО!**

**КРИТЕРИЈУМИ ЗА ОЦЈЕЊИВАЊЕ ТЕСТОВА НА**

**ТАКМИЧЕЊУ СТУДЕНАТА ПРАВНИХ ФАКУЛТЕТА ИЗ ПОЗНАВАЊА ПРАВНЕ ТЕРМИНОЛОГИЈЕ НА ЕНГЛЕСКОМ ЈЕЗИКУ И ПРАВА ЕВРОПСКЕ УНИЈЕ**

Тестови се оцјењују према сљедећим критеријумима:

* Максималан број бодова који можете освојити на тесту је **55**. Учесници се рангирају према броју освојених бодова. Уколико два учесника освоје исти број бодова, предност има онај који је раније завршио тест.
* Тест се састоји од 15 питања подијељених у 2 цјелине:

**Цјелина I – Правна терминологија** **на енглеском језику** се састоји од 10 питања

**Цјелина II – Право ЕУ** се састоји од 5 питања.

* Питања су конципирана на начин да садрже неколико понуђених одговора од којих је само један тачан.
* Сваки тачан одговор на питања из **цјелине I – Правна терминологија** **на енглеском језику** носи 3 бода, што значи да је могуће освојити максимално 30 бодова за питања из цјелине И – Правна терминологија на енглеском језику.
* Сваки тачан одговор на питања из **цјелине II – Право ЕУ** носи 5 бодова, што значи да је могуће освојити максимално 25 бодова за питања из цјелине ИИ – Право ЕУ.

